«Հայոց Աշխարհ» թերթն արդեն իսկ նախանշում է խնդիրների այն շրջանակը, որոնցով պետք է զբաղվի նոր քաղաքապետը. - «Երեւանում, հատկապես վերջին տարիներին, չափազանց շատ է աղմուկը, ահավոր բարձր է օդի փոշոտվածության աստիճանը, անտանելի աղտոտված է շրջակայքը, մանավանդ քաղաքի ոչ կենտրոնական թաղամասերում։ Պետք չէ էկոլոգ կամ սանիտարական ծառայության փորձագետ լինել՝ այդ ամենը նկատելու համար։ Չենք հավակնում նախանշելու վերջնական լուծումներ, սակայն, կարծում ենք, որ Երեւանի քաղաքապետը, հասկանալի է՝ ավագանու հետ, պետք է արագորեն զբաղվի այդ տհաճ երեւույթները եթե ոչ արմատախիլ անելու, ապա առնվազն դրանց առկայությունը հնարավորինս չեզոքացնելու գործով»։